Ushbu sahifa nomi mavzuning rasmiy tarjimasidir. Iltimos, uni oʻzgartirmang.

***Masha va ayiq*** (ruscha: *Маша и Медведь*) yoki ***Qizaloq va maymoq*** — „Animakkord" animatsion studiyasi tomonidan yaratilgan, keng ommaga moʻljallangan rus animatsion seriali. Multserial efirga uzatilishi 2009-yil 7-yanvarda boshlangan. Multfilm 3D grafika yordamida yaratilgan.

„Karusel", „Mult", „Super" va boshqa telekanallarda efirga uzatiladi.

2011-yilda rus xalq va boshqa ertaklarga asoslangan 26 qismdan iborat „Mashaning ertaklari" (ruscha: *Машины сказки*) deb nomlangan birinchi spin-off chiqdi. 2014-yilda „Mashaning qoʻrqinchli hikoyalari" (ruscha: *Машкины страшилки*) deb nomlangan ikkinchi spin-off chiqdi.

2019-yil 31-may kuni 4-mavsum „Mashaning qoʻshiqlari" (ruscha: *Машины песенки*) nomi bilan boshlandi.

5-mavsum 4K formatida 2020-yil 30-iyulda boshlangan.

2021-yil 16-iyun kuni „Animakkord" studiyasi vakillari 2025-yilgacha Masha va Ayiqning sarguzashtlari haqida toʻliq metrajli animatsion filmni chiqarish niyatida ekanliklarini eʼlon qilishdi.

Mazmuni
-------

Qizaloq Masha tasodifan oʻz uyidan unchalik uzoq boʻlmagan joyda yashovchi Ayiqning uyiga borib qoladi va u yerni tartibsiz holga keltiradi. „Bosqinchi"ning xatti-harakatlaridan dahshatga tushgan ayiq uni oʻrmonga olib borib, undan qutulishga harakat qiladi. Kech tushishi bilan u Mashadan tashvishlana boshlaydi va uni topish uchun oʻrmonga boradi, lekin uni topa olmay, uyiga qaytib keladi va uni oʻsha yerdan topadi. Oʻshandan beri Masha va Ayiq ajralmas doʻst boʻlib qolishdi. Masha tez-tez ayiqni „ziyorat qilish" uchun keladi, doimo hazillar va tartibsizlik qiladi, Ayiq esa uni tarbiyalashga harakat qiladi.

Uchinchi mavsumdan boshlab Masha ancha ulgʻayadi va masʼuliyati oshadi. Endi u ayiqning uyiga kamroq boradi, oʻzining uyida koʻproq vaqt oʻtkazadi. Oʻrmon aholisi tez-tez turli xil muammolarga duch kela boshlaydilar va Masha ulardan xalos boʻlishga yordam beradi.

Toʻrtinchi mavsumda Masha turli mamlakatlar (Italiya, Germaniya, Fransiya, Angliya, Yaponiya, Braziliya va boshqalar)ga sayohat qiladi va har bir mamlakatning mashhur milliy kuylari asosida qoʻshiqlar kuylaydi.

Beshinchi mavsumda Masha yanada sergʻayrat boʻlib, Ayiq uchun koʻp tashvishlar keltiradi. Har doimgidek, ular yana kelishib ketishadi.

Qahramonlar
-----------

* Masha
* Ayiq

Manbalar
--------

1. ↑  „Премьера пятого сезона "Маши и Медведя" состоится 30 июля" (ruscha). *ТАСС*. Qaraldi: 30-iyul 2020-yil.
2. ↑  „Полнометражный мультфильм «Маша и Медведь» расскажет о приключениях героев в городе" (ruscha). *portal-kultura.ru*. Qaraldi: 22-iyun 2021-yil.
3. ↑  „«Маша и Медведь» получат полный метр" (ruscha). *www.proficinema.ru*. Qaraldi: 22-iyun 2021-yil.
4. ↑  „«Маша и медведь»: новые серии поддаются критике" (deadlink). 24-iyun 2016-yilda asl nusxadan arxivlangan. Qaraldi: 25-may 2016-yil.

 (Wayback Machine saytida 24-iyun 2016-yil sanasida arxivlangan)
5. ↑  „«Маша и медведь»: Маша взрослеет, а медведь начинает шалить — новая серия «Страшно, аж жуть!»" (deadlink). 1-iyul 2016-yilda asl nusxadan arxivlangan. Qaraldi: 25-may 2016-yil.

 (Wayback Machine saytida 1-iyul 2016-yil sanasida arxivlangan)
6. ↑  „Nikto Mashu nasilno vzroslit ne sobiraetsya"
7. ↑  Pervuyu seriyu novogo sezona „Mashi i Medvedya" posvyatyat Italii
8. ↑  Masha i Medved — Pesenka pro Italiyu 🇮🇹 Tam vse lyubyat pet! 🍕(Seriya 1)
9. ↑  Premernie serii pyatogo sezona „Mashi i Medvedya" poyavilis v Seti